เห็นข่าวช่องหนึ่งพูดถึงการที่พี่วิโรจน์หาเสียงและถูกขู่ฆ่า - หลังจากนั้นตามตัวเจอ จนได้คุยกันทางโทรต่อหน้าตำรวจ และเจ้าตัวรับสารภาพ และพี่วิโรจน์ก็ไม่เอาความ เพียงแค่ลงบันทึกไว้นั้น

* โดยส่วนตัวผมคิดว่าไม่ควรปล่อยผ่านนะครับ ควรดำเนินคดี เพราะไม่เช่นนั้นหากมีการทำแบบนีในพื้นที่อื่น มันส่งผลกระทบทำให้มีผลต่อคะแนนเลือกตั้งและยิ่งชาวบ้านหลายจังหวัดก็เจอกระแสแบบนี้มาเนืองๆ มันคือเรื่องของอิทธิพล *

ยิ่งไปกว่านั้น กระแสก็อาจตีกลับได้ว่า เป็นคำขู่จริงหรือไม่ เดี๋ยวจะโดนประเด็นย้อนกลับมาว่าจัดฉากอีก เพราะต้องไม่ลืมนะครับว่าหลังเกิดเหตุการณ์ที่ปราจีนบุรี มันส่งผลทำให้คนกลัวอิทธิพลมากเลยทีเดียว

ผมเคยอยู่ในพื้นที่หาเสียงของ ตจว. แบบไปกินนอนเป็นเดือนๆ ปัญหาอิทธิพลมันมีในบางจังหวัดจริงแต่ว่าในบางจังหวัด เค้าก็แข่งกันแบบแฟร์เกม เพราะยุคสมัยมันเปลี่ยนไปจากแต่ก่อน ดังนั้นการที่มีข่าวข่มขู่ผุดขึ้นมาแบบนี้ และหากไม่เอาความ มันจะกลายเป็นบรรทัดฐานใหม่ได้ในบางพื้นทีที่ข่าวไปไม่ถึง และอาจส่งผลกระทบมากกว่าที่คิด 

ดังนั้น การเอาเรื่องคนประเภทจุดประเด็นข่มขู่ขึ้นมาแบบสุดทาง ไม่โอนอ่อนให้กับพวกปะทุการเมืองให้เดือดแบบนี้ ผมคิดว่าผลดีมีมากกว่าผลเสีย กับการ #เลือกตั้งอบจ ทั่วประเทศครับ